POSIBLES IDEAS PARA UNHA HOMILÍA CON NENOS

18 MARZO 2018

**40 días CAMIÑANDO: No SEMENTADO.**

**Déixate SEMENTAR e darás FROITO.**

**1. VER: Un campo para sementar**

-Chegamos á última etapa do camiño de Coresma cara á Pascua. Temos que ir ao deserto, á montaña, ao templo, a un túnel. Xa nos queda pouco! Esta semana tócanos atravesar un campo. E parece que alguén preparou unha fochanca, ou moitas... Para que servirá? Efectivamente, o campo está preparado para a sementeira. Ao sementar unha semente e empezar a nacer a espiga, só vai quedando a casca do gran, por ir dando os nutrientes. Durante esta Coresma estivemos preparando o noso corazón para a sementeira.

***Que cousas podemos sementar na nosa vida? E que froitos darán?***

2.**XULGAR: Sé como o gran que morre e dá froito**

- **Xesús,** no evanxeo de hoxe, nas vésperas da súa morte,explícalles aos seus que vai subir á **cruz. Para que? Para salvarnos, dando a súa vida por nós.** E dilles que el se parece **“*ao gran de trigo que é necesario que caia á terra e morra para que dea moito froito”.*** E recomenda o camiño do servizo e da entrega aos que queiran ser os seus discípulos.

**QUE NOS QUERE DICIR XESÚS?**

-Para conseguir cousas importantes na vida **hai que morrer como o gran**, hai que dalo todo, como os atletas que adestran todos os días para conseguir unha medalla.

**-Xesús é o gran que morre na cruz**, morre dándoo todo, ata a última pinga da súa vida para conseguirnos abundantes froitos: o perdón dos pecados, a salvación, a resurrección, a vida nova no ceo. E regálanos o seu Espírito que nos enche cos seus dons: ledicia, paz, bondade, amor, mansedume, amabilidade e fidelidade.

**-Nós como Xesús temos que ser gran de trigo** e témolo que dar todo en querer a Deus, en seguir a Xesús, en amarnos… Só o que se esforza, adéstrase forte, consegue o que quere e unha vida mellor para todos.

***Como podes ser ti gran?***

**3.ACTUAR: Déixate sementar e dá froito.**

-Dialogade como deixarvos sementar e que froitos queredes dar.

-Preparade un corazón para cada neno e que o pinchen nun panel dicindo a coñecida oración: “Por iso quérote tanto que che dou o meu corazón, tómao, teu é, meu non”. Daquela os descravan, cada un colle o seu e intercámbiao dándollo a outro dicindo: “Xesús quere que o noso agarimo tamén o repartamos cos demais”.

-Envía aos teus colegas: “Xesús, prepara o meu corazón para que dea moito froito”.

***Que vas facer esta semana?***

**LECTURAS**

* **Xeremías 31, 31-34: *Farei unha alianza nova***

***e non recordarei os pecados.***

Xa chegan días -oráculo do Señor- en que farei coa casa de Israel e a casa de Xudá unha alianza nova.

Non será unha alianza como a que fixen cos seus pais, cando os tomei da man para sacalos de Exipto, pois quebrantaron a miña alianza, aínda que eu era o seu Señor -oráculo do Señor-.

Esta será a alianza que farei con eles logo daqueles días -oráculo do Señor-: Poñerei a miña lei no seu interior e escribireina nos seus corazóns; eu serei o seu Deus e eles serán o meu pobo.

Xa non terán que ensinarse uns a outros dicindo: «Coñecede o Señor», pois todos me coñecerán, desde o máis pequeno ao maior -oráculo do Señor-, cando perdoe a súa culpa e non recorde xa os seus pecados.

*Palabra do Señor.*

* **Salmo 50: R/.- *Oh, Deus, crea en min un corazón puro.***
* **Hebreos 5,7-9: *Aprendeu a obedecer; e converteuse en autor de salvación eterna.***
* **Xoán 12, 20-33: *Se o gran de trigo cae na terra e morre, dá moito froito.***

|  |
| --- |
| **Narrador:** Naquel tempo, entre os que viñeran celebrar a festa había algúns gregos; estes, achegándose a Filipe, o de Betsaida de Galilea, rogábanlle:  **Gregos:** *-«Señor, queremos ver a Xesús».*  **Narrador:** Filipe foi dicirllo a Andrés; e Andrés e Filipe foron dicirllo a Xesús. Xesús contestoulles:  **Xesús:** *-«Chegou a hora de que sexa glorificado o Fillo do home. Évos ben certo: se o gran de trigo non cae na terra e morre, queda infecundo;* ***pero se morre, dá moito froito****. O que se ama a si mesmo, pérdese, e o que se aborrece a si mesmo neste mundo, gardarase para a vida eterna.* ***O que queira servirme, que me siga,*** *e onde estea eu, alí tamén estará o meu servidor; a quen me sirva, o Pai honrarao. Agora a miña alma está axitada, e que direi? Pai, líbrame desta hora? Pero se por isto vin, para esta hora: Pai, glorifica o teu nome»*  **Narrador:** Entón veu unha voz do ceo:  **Voz:** -*«Glorifiqueino e volverei glorificalo».*  **Narrador:** A xente que estaba alí e oír, dicía que fora un trono; outros dicían que lle falou un anxo. Xesús tomou a palabra e dixo:  **Xesús:** *-«Esta voz non veu por min, senón por vós. Agora vai ser xulgado o mundo; agora o príncipe deste mundo vai ser botado fóra. E cando eu sexa elevado sobre a terra, atraerei a todos cara a min». Isto dicíao dando a entender a morte de que ía morrer.*  ***Palabra do Señor.***  ***(Narrador-Gregos-Xesús-Voz)*** |